
	Παρουσίαση του ποιητικού βιβλίου

της Τασούλας Καραγεωργίου

Η Πήλινη Χορεύτρια

Σπίτι της Κύπρου

Το Σπίτι της Κύπρου και οι Εκδόσεις Γαβριηλίδης παρουσιάζουν την Τρίτη 10 Δεκεμβρίου 2019 και ώρα 19:00 στο Σπίτι της Κύπρου, Ξενοφώντος 2Α στο Σύνταγμα, το  ποιητικό  βιβλίο της Τασούλας Καραγεωργίου Η Πήλινη Χορεύτρια.
Για το βιβλίο θα μιλήσουν η κ. Έλλη Φιλοκύπρου, καθηγήτρια της Νέας Ελληνικής Φιλολογίας του Ε.Κ.Π.Α., ο κ. Κώστας Μπαλάσκας, δ.φ., Επίτιμος Σύμβουλος του  Παιδαγωγικού Ινστιτούτου και ο κ. Αντώνης Μαστραπάς, δ.φ., ιστορικός, αρχαιολόγος, Γενικός Γραμματέας της Π.Ε.Φ.  
Χαιρετισμό στην εκδήλωση θα απευθύνει η Δρ Νάντια Στυλιανού, Μορφωτική Σύμβουλος της Πρεσβείας Κυπριακής Δημοκρατίας.
Θα διαβάζει και θα σχολιάζει η ποιήτρια. 
Η Τασούλα Καραγεωργίου γεννήθηκε στην Αλεξάνδρεια της Αιγύπτου το 1954. Από το 1981 έως το 2015 υπηρέτησε ως φιλόλογος στη Δημόσια Μέση Εκπαίδευση. Εξέδωσε οκτώ ποιητικά βιβλία, ένα βιβλίο με λυρικά αφηγήματα, μία μονογραφία, ένα παραμύθι και μία συλλογή δοκιμίων για την ποίηση και τη διδασκαλία της. Έχει κάνει μεταφράσεις αρχαίας ελληνικής λυρικής ποίησης και έχει συμμετάσχει στη συγγραφή και επιμέλεια σχολικού εγχειριδίου. Είναι κάτοχος διδακτορικού διπλώματος στην κλασική φιλολογία. Ποιήματά της έχουν μεταφρασθεί στα Αγγλικά, στα Γερμανικά, στα Βουλγάρικα και στα Ισπανικά. Άρθρα και δοκίμιά της για την ποίηση έχουν δημοσιευθεί σε Πρακτικά Επιστημονικών Συνεδρίων, σε ημερήσιες εφημερίδες και σε λογοτεχνικά και φιλολογικά περιοδικά. Είναι Πρόεδρος της Πανελλήνιας Ένωσης Φιλολόγων, μέλος της Εταιρείας Συγγραφέων, του Κύκλου των Ποιητών και της Εταιρείας Παπαδιαμαντικών Σπουδών. Από το 2007 έως και σήμερα διδάσκει Νεοελληνική Ποίηση στο Ποιητικό Εργαστήρι του Ιδρύματος Τάκης Σινόπουλος.

